**ΘΕΜΑ:** Απευθείας ανάθεση μελετών με διαφορετικό περιεχόμενο

Ημ/νία υποβολής ***05/12/2024***

**Ερώτηση 1**

Έχει τη δυνατότητα ο Δήμος να προβεί στην απευθείας ανάθεση μελετών στο ίδιο έτος όταν αυτές έχουν διαφορετικό περιεχόμενο, επιτελούν διαφορετικό σκοπό και/ή αποτελούν τμήμα χωριστών μελετών που δεν θεωρούνται ομοειδείς; Για παράδειγμα, στην περίπτωση που εξετάσθηκε στην υπ’ αριθ. 126/2019 πράξη του Ελεγκτικού Συνεδρίου, έστω ότι ο Δήμος είχε προβεί στις αρχές του έτους 2021 στην απευθείας ανάθεση μελετών αποχέτευσης ομβρίων αξίας 30.000 Ευρώ (άνευ ΦΠΑ), στις οποίες συμπεριλαμβάνεται τοπογραφική μελέτη και υδραυλική μελέτη.

**Απάντηση:**Τέλος φόρμας

Υπάρχει η δυνατότητα απευθείας ανάθεση μελετών αποχέτευσης ομβρίων αξίας 30.000 Ευρώ (άνευ ΦΠΑ), στις οποίες συμπεριλαμβάνεται τοπογραφική μελέτη και υδραυλική μελέτη δεδομένου ότι

- δεν θεωρούνται ομοειδείς και επιτελούν τον αυτό σκοπό (164/2018 ΚΠΕΔ στο VII Τμ. Ελ. Συν.) και

- η εκπόνηση της εν λόγω μελέτης αποτελεί σύνθετο γνωστικό αντικείμενο (Ως αναφέρεται στο εδ. 6α) της παρ.3 του Άρ. 2 Ν.4412/2016 («Ορισμοί») «Μελέτη» είναι το αποτέλεσμα συστηματικής και αναλυτικής επιστημονικής και τεχνικής εργασίας και έρευνας σε συγκεκριμένο απλό ή σύνθετο γνωστικό αντικείμενο, που αποβλέπει ιδίως στην παραγωγή έργου ή στην επέμβαση σε έργο ή αφορά στον σχεδιασμό και την απεικόνιση έργου ή παραγωγικής διαδικασίας ή σε μεθόδους χωρικού σχεδιασμού και ανάπτυξης.

Εξάλλου σκοπός του Νομοθέτη δεν είναι η αποφυγή της εκπόνησης των Μελετών, εφόσον αυτές αποσκοπούν στην επέμβαση σε έργο (όπως εν προκειμένω η αποχέτευση ομβρίων αλλά ο περιορισμός του επιμερισμού, προς αποφυγή προκήρυξης διαγωνισμούμε βάση το ύψος της δαπάνης που προκύπτει από την τεχνητή αυτή κατάτμησή τους (Eίναι μη νόμιμος ο επιμερισμός, προς αποφυγή προκήρυξης διαγωνισμού, της συνολικής απαιτούμενης για την κάλυψη των αναγκών του αναθέτοντος δήμου ποσότητας μελετών με ομοειδές περιεχόμενο, σε περισσότερες επιμέρους μελέτες και η χωριστή απευθείας ανάθεσή τους, με βάση το ύψος της δαπάνης που προκύπτει από την τεχνητή αυτή κατάτμησή τους (164/2018 ΚΠΕΔ στο VII Τμ. Ελ. Συν.).